Kilpapurjehdus

Kilpapurjehdus on purjehtimista kilpaa purjeveneillä, -jollilla tai -laudoilla. Kilpaa voi purjehtia monella eri tavalla muutaman tunnin ratapurjehduksista ja pari päivää kestävistä avomerikilpailuista aina haasteellisiin maailmanympäripurjehduksiin, joko yksin tai osana miehistöä. Kilpapurjevene voi vaihdella parin metrin mittaisesta jollasta tai kymmenmetrisestä köliveneestä aina lähes sadan metrin mittaisiin purjelaivoihin. Kilpailut voidaan järjestää joko yksityyppiluokkana, jolloin veneet ovat identtisiä tai tasoitussääntöjen avulla erilaisten veneiden kesken. Purjehduskilpailut käydään joko ratapurjehduskilpailuna (yleensä vastatuuli-myötätuuli-radalla) tai ns. avomerikilpailuina, joissa purjehditaan pitkiäkin matkoja paikasta toiseen. Purjehduskilpailuissa noudatetaan pääsääntöisesti aina Kansainvälisen Purjehtijaliiton (ISAF) kilpapurjehdussääntöjä. Viime aikoina suosiotaan ovat kasvattaneet Match racet eli parikilpailut, jossa kaksi venekuntaa kilpailee vastakkain. Muissa ratapurjehduskilpailuissa on useita osallistujia samanaikaisesti radalla. Parikilpailu etenee cup-tyyppisesti, jossa siis vain kaksi venekuntaa kilpailee toisiaan vastaan, voittajan jatkaessa ja häviäjän pudotessa jatkosta. Kilpapurjehduksen kattojärjestö Suomessa on Suomen Purjehdus ja Veneily, joka on perustettu vuonna 2011. Olympiakisojen ohjelmaan purjehdus otettiin vuonna 1900. ==Purjehduskilpailut== Maailman suurimpiin purjehduskilpailuihin osallistuu tuhansia purjeveneitä ja yli kymmenentuhatta kilpapurjehtijaaBarcolana-purjehduskilpailun historia , vuoden 2002 Barcolanaan ilmoittautui 1969 venettä.. === Kansainvälisesti tunnettuja purjehduskilpailuja === * America's Cup, haastepurjehduskilpailu, vaihtuvaa järjestäjä * Barcolana, Trieste/Italia, syyskuun loppu * Centomiglia, Gardajärvi/Italia * Fastnet Race, Iso-Britannia/Irlanti * Gotland Runt, Ruotsi * Key West, Yhdysvallat * Kieler Woche, Saksa * Kings Cup, Phuket/Thaimaa, joulukuu * Sydney Hobart, Australia, vuoden vaihde * Vendée Globe, yksinpurjehduskilpailu maapallon ympäri * The Ocean Race, maailmanympäripurjehduskilpailu, joka tunnettiin aiemmin nimillä Whitbread Round the World Race ja Volvo Ocean Race * Transat650 (Classe Mini Atlantin yli yksinpurjehdus) ===Suomalainen kilpapurjehdus=== Suomen suurimmat regatat ja purjehduskilpailut kokoavat yhteen monia veneluokkia. Parhaimmillaan osallistuvien veneiden määrä on noussut useisiin satoihin. ====Suomalaisia avomeri- ja matkapurjehduskilpailuja==== * Avomeri SM, * Emäsalon lenkki * SLAM Suursaari Race, Suomenlahti * Helsinki Tallinna Race * Matala Ocean Race, Oulu * Päijännepurjehdus, Päijänne * Viaporin Tuoppi, Helsinki, puuveneille *Pyytinkarin Kisat,Turku ====Regatat, monipäiväiset ratapurjehduskilpailut==== * Suunto Cup * RRegatta * Hangon Regatta * Helsingin Regatta * Baltic Classic Masters Cup * Musto Classic ====Viikkokilpailut==== Useat suomalaiset pursiseurat järjestävät niin kutsuttuja tiistai- tai keskiviikkokilpailuja jolloin kilpapurjehduksesta kiinnostuneilla on mahdollista tutustua lajiin ja muilla purjehtijoilla harjoittaa kilpapurjehdustaitoja. Yleensä viikkokilpailut ovat luonteeltaan rentoja, mutta toisaalla järjestetään vakavampia viikkokilpailuja ja viikkokilpailusarjoja, joissa parhaat palkitaan kauden päätteeksi. ==Kilpapurjeveneet== Kilpaa voi purjehtia periaatteessa kaikilla veneillä. Kilpailtaessa purjeveneet jaetaan kolmeen pääluokkaan: * yksityyppiluokkiin * konstruktioluokkiin * tasoitusluokkiin thumb|350px|Safran, 60-jalkainen IMOCA ===Konstruktioluokat=== Konstruktioluokissa kilpapurjeveneet on suunniteltu sovittujen, kullekin luokalle ominaisten sääntöjen mukaan. Tällaisia sääntöjä kutsutaan luokkasäännöiksi. Konstruktioluokissa nopein vene voittaa, eikä tulosten laskemiseen käytetä tasoituslukuja. Luokkasääntö laskee veneen tiettyjen mittojen perusteella veneelle mittaluvun. Tällaisia mittoja voivat olla esimerkiksi veneen äärimitat, purjepinta-ala tai paino. Usein myös veneiden rakenne on säädelty. Luokan rakennemääräyksissa esitetään sallitut materiaalit, rakennetavat ja materiaalipaksuudet sekä esimerkiksi rakenteiden vähimmäispainot pinta-alayksikköä kohden. Yksityyppiluokkaan verrattuna säännöt mahdollistavat veneiden kehittämisen sovituissa puitteissa, joten veneiden suunnittelu on myös osa kilpailua. Konstruktioluokat toimivat monien teknisten keksintöjen "testikenttänä". Merkittävä osa viimeisimmistä purjehduskeksinnöistä on nähty ensimmäistä kertaa tunnetuissa konstruktioluokissa. Konstruktioluokkia on lukuisia, ja tunnetuimpia niistä ovat Mini Transat 650, IMOCA 60, America's Cup. Myös uusien konstruktioluokkien suosio kasvaa (esimerkiksi Transpac 52). ====Yleisimmät konstruktioluokat==== * IOR tonniluokat * ILC 25, ILC 30, ILC 40 * Classe Mini * Whitbread 60 * Open 60, Class40, Class30, Open 30 * ORMA * ORC level classes: GP26, GP33, GP42 * IACC * TP52 * VOR 70 * International Moth, kevytvene Klassiset konstruktioluokat ovat kuuluisia ja edelleen hyvin suosittuja kilpaluokkia. Suomessa on maan kokoon nähden erittäin suuret ja aktiivisesti kilpailevat klassikkoluokat. Maailmanlaajuisesti tunnetuimpia ja Suomessa suurimpia klassisia konstruktioluokkia ovat kansainväliset R-mittasäänön mukaiset metriluokat: 6mR (kuutoset), 8mR (kahdeksikot, kasit) ja 12mR (kaksitoistametriset), sekä niiden lähisukulaiset 5m (viitoset) ja 5.5m (viisviitoset). Rungon muodoltaan näitä muistuttavat etenkin Ruotsissa suositut, ja Suomessakin kasvussa olvat saaristoristeilijät eli neliömetriluokat sekä suomalaiset erikoisluokat A ja C. Metriluokat olivat ennen myös olympialuokkia. "Kasit" purjehtivat viimeisen kerran 1936 ja "kuutoset" purjehtivat Helsingin olympialaisissa vuonna 1952. Kutosluokka korvattiin kehittyneemmällä viisviitosella, mikä olikin sitten viimeinen olympialaisten konstruktioluokka. Kaksitoistametrisillä purjehdittiin Olympialaisissa vuosina 1908, 1912 ja 1920. America's Cup-kilpailuissa kaksitoistametrisillä kilpailtiin toisen maailmansodan jälkeen aina vuoteen 1987. Metriluokkien numero ei viittaa veneen pituuteen vaan mittasäännön tuottamaan mittalukuun, joka esimerkiksi kasilla on siis 8, vaikka kasi on noin 15 m:n pituinen ja 12 mR on noin 23 metriä pitkä. ====Suomessa toimivia konstruktioveneluokkia ja luokkaliittoja==== * 2.4 mR, Suomen 2.4 mR -liitto * 5m, Suomen Kv.5m Liitto * 5.5m,Suomen 5.5m Yhdistys * 6mR, Suomen 6mR- liitto * 8mR, Suomen 8mR-liitto * A-vene * Saaristoristeilijä, Suomen Saaristoristeilijäyhdistys ry ===Tasoitusluokat=== Tasoitusluokissa voi toisiaan vastaan purjehtia periaatteessa mitkä tahansa purjeveneet vaikkakin niihin käytännössä osallistuu vain retki- ja matkapurehdukseen rakennettuja köliveneitä. Yksittäiselle veneelle tai veneluokalle määritetään tasoituskerroin, minkä avulla tasoitetaan veneiden ero, yleensä kilpailun jälkeen tapahtuvan lopullisen purjehdusajan laskemisen avulla. Erilaisia tasoituskertoimia on useita, joista yleisimmät Suomessa ovat LYS, IMS ja ORC sekä multi-2000. Tasoitussäännön sisällä veneet jaetaa usein ryhmiin esimerkiksi IMS1, IMS2 ja IMS3 jolloin keskenään kilpailevat veneet ovat edes jotakuinkin toisiaan vastaavia. Muita tasoitusääntöjä: * IRC * SBR ===Yksityyppiluokat=== Yksityyppiluokalla tarkoitetaan, että kaikki veneet ovat täsmälleen samanlaisia. Veneiden materiaalit, mitat, purjeet ja sallitut säädöt yms ovat ko. luokan säännöillä tarkasti määritelty ja rajoitettu. Samanlaisilla veneillä purjehdittaessa yksityyppikilpailut korostavat venevauhtia, veneenkäsittelytaitoa, taktista osaamista. Suomen Purjehdus ja Veneilyn alaisuudessa on virallisia yksityyppiluokkia noin 30 Suomen Purjehtijaliitto ryn internet-sivut, SPL:n alaisuudessa virallisesti toimivien luokkaliittojen yhteystietolista.. ====Suomessa toimivia yksityyppiluokkia ja luokkaliittoja==== * 2.4 mR, * 29er, Finnish 29er Association * 380, Suomen 380-Liitto * 420, 420-Class Finland * 505, Suomen 505-Liitto * 606, Suomen 606-Liitto * Contender, Finnish Contender Association * E Scow, Suomen Urheiluveneliitto ry * Albin Express, Suomen Expresspurjehtijat * Beneteau First 31.7, Suomen First 31.7 purjehtijat ry * Elliott 6m, Suomen Match Racing Liitto * Finn Express 83, Finn Express Purjehtijat ry * Göteborgseka, Suomen Göteborgseka-yhdistys * H-35, Suomen H-35-veneliitto ry. * Hai, Haipurjehtijat * Hai 2000, Kansainvälinen Hai 2000 ry * Hobie Cat, Suomen Hobie Cat Liitto * H-vene, Suomen H-veneliitto * Joe-17, Suomen Joe-17 Purjehtijat * Laser, Suomen Laserliitto * Lightning, Suomen Lightningliitto * Louhi, Suomen Louhipurjehtijat * Melges 24, Suomen Melges 24-liitto * Match Race, NJK sekä WSF, * Optimistijolla, Suomen Optimistijollaliitto * Platu 25, Suomen Urheiluveneliitto ry * Pohjoismainen kansanvene ("Folkkari"), Suomen Kansanveneliitto ry. * Soling, Finnish Soling Association * Monirunkovenepurjehdus MR-2000, Suomen Catamaran ja Trimaran liitto ry. * Vikla, Suomen Viklaliitto * Windmill, Suomen Windmill-Purjehtijat * X-99, Suomen X-99 Liitto * Zoom 8, Suomen Zoom 8 Liitto Optimistijolla on tavanomaisin lasten ja nuorten purjehduskoulutuksessa käytetty jolla, mutta myös suosittu kilpapurjehdusluokka. ==Olympialajit== Olympiakisoissa nykyään kilpailtavia purjehdusluokkia ovat: * ILCA 7 (miehet) ja ILCA 6 (naiset) * 470 (sekajoukkue) * 49er (miehet) ja 49erFX (naiset) * Nacra 17 (sekajoukkue) * iQFoil (miehet ja naiset purjelautailu) * Formula Kite (miehet ja naiset leijalautailu) == Kilpapurjehtijoita == === Suomalaisia kilpapurjehtijoita === * Mika Aarnikka, MM- ja EM-mitalisti * Reima Alander * Rikard Bjurstrom * Ingmar Björndahl * Tom Björndahl, MM-mitalisti * Bertel Broman * Mikko Brummer * Marko Dahlberg, MM-mitalisti * Hans Dittmar * John Flinkenberg, on vanhin suomalainen olympiaurheilija, osallistui Melbournen 1956 olympialaisiin 60 v 8 kk 20 pv ikäisenä. * Hjallis Harkimo * Erkki Heinonen EM ja MM mitalisti, olympiapurjehtija * Ari Huusela * Ludde Ingvall, suomalainen kansainvälisesti tunnustettu kilpapurjehduksen ammattilainen * Ragnar Jansson * Thomas Johanson, Olympia-kultamitalisti * Jyrki Järvi, Olympia-kultamitalisti * Petri Karto * Adolf Konto * Mikaela von Koskull * Sinem Kurtbay, EM- ja MM-mitalisti * Silja Lehtinen, MM- ja olympiamitalisti * Tapio Lehtinen * Petri Leskinen, MM- ja EM-mitalisti * Jouko Lindgren * Staffan Lindberg, tämän hetken Suomen menestynein parikilpailupurjehtija, vuodesta toiseen kymmenen parhaan joukossa. * Sari Multala, MM-mitalisti * Tapio Nirkko * Esko Rechardt, Olympia-kultamitalisti 1980. * Lauri Rechardt * Harri Roschier * Tapio Saavalainen * Paul Sjöberg, Olympia-mitalisti 1952. * Georg Tallberg * Peter Tallberg * Henrik Thelen * Kenneth Thelen * Rolf Turkka * Ernst Westerlund * Sam Öhman == Katso myös == * Urheiluvene ==Lähteet== ==Aiheesta muualla== * Suomen Purjehtijaliitto, SPL * Suomen Match Racing Liitto * Suomen Urheiluveneliitto ry, SUV * Suomen Purjehtijaliiton hyväksymät liitot * Kilpapurjehdus-foorumi , Plaanaa.com. * Luokka:Seulonnan keskeiset artikkelit